Pitakonan katelu isih mbingungaké. Satelit ndetèksi luwih sethithik pamanasan ing troposfer dibandhingaké predhiksi modhèl. Miturut sawatara kritikus, data atmosfer mau bener, déné pangukuran atmosfer saka lumahing bumi ora bisa dipercaya. Ing sasi Januari 2000, sawijining panèl kang ditunjuk déning "National Academy of Sciences" kanggo mbahas bab iki ngakoni yèn pamanasan lumahing bumi ora bisa diragukan manèh. Nanging, pangukuran troposfer kang luwih endhèk saka prediksi modhèl ora bisa dijelasaké kanthi jelas.